Shulgan-Tash
Shulgan-Tash (boshqirdcha: Шүлгәнташ) — Boshqirdistondagi davlat qoʻriqxonasi. Qoʻriqxona federal maqomga ega. U Janubiy Uralning gʻarbiy etaklarida, togʻ-oʻrmon kamarida, Burzyanskiy tumanida joylashgan. Umumiy maydoni: 22 531 gektar (225 kv. km). Qoʻriqxona nomi boshqirdcha „shulgan“ (choʻkib ketgan, gʻoyib boʻlgan) va „tash“ (tosh) soʻzlaridan kelib chiqqan. Oltin-Solok qoʻriqxonasi bilan birgalikda YuNESKOning Butunjahon merosi obyektlari roʻyxatiga kiritish uchun nomzod boʻlgan. Qoʻriqxona ilmiy-tadqiqot va ekologik taʼlim muassasasi vazifasini ham oʻtaydi. Xodimlar soni 90 nafarga yaqin, shu jumladan 3 nafar fan nomzodi va 2 nafar aspirant, 5 nafar ilmiy xodim. Qoʻriqxona bibliografiyasida 900 dan ortiq asarlar mavjud. Xodimlar tomondan 2008-yilda 53 ta ilmiy nashrlar tayyorlangan. Yanvarda oʻrtacha oylik harorati −16 °C, iyun va iyul oylarida +16 °C. Iqlimi moʻtadil kontinental, keskin oʻzgaruvchan, yogʻin miqdori 270 dan 750 mm gacha. Aralash keng bargli va ignabargli-bargli oʻrmonlar hududning 92 foizini egallaydi. 2022-yil 9-iyul kuni Burzyanskiy tumanidagi Murat-Toʻgʻay hududida, gʻorga kirish joyidan ikki kilometr uzoqlikdagi „Shulgan-Tash“ tarixiy-muzey majmuasining ochilishi boʻlib oʻtdi. Muzeyda Shulgan-Tash gʻori devorlarining eng ajoyib va yaxshi saqlanib qolgan qadimiy qoyatosh rasmlari boʻlaklarining aniq asl nusxalari namoyish etilgan. Ularni yaratish uchun xorijiy restavratorlar taklif qilingan.